section_heading: Uspjeh
paragraph_text: Album je postao prva zlatna ploča za nakladnika (Jugoton)<ref>Billboard (1975.), sv. 87, str. 122. te se ukupno prodao u 60.000 primjeraka, naišavši na poprilično dobar odjek kod publike. Veljaču 1970. završio je na vrhu ljestvice najprodavanijih albuma u državi,<ref>Billboard, Sv. 82, br. 9, str. 65. lipanj na 6. mjestu, studeni na 9., veljaču 1971. na 8., a u najprodavanijih deset se zadržao sve do travnja 1971., ukupno 14 mjeseci.<ref>Billboard, Sv. 82, str. 54. Nakon Arsenovih nastupa i uspjeha na splitskom, zagrebačkom, opatijskom i beogradskom festivalu prethodnih godina, publika je iščekivala njegov prvi studijski album te je ubrzo Jugoton morao ponovno izdati ploču (1971. i 1974.). Dedić je preko noći postao zvijezda, lik s javne scene. Našao se u prvoj skupini po nakladi iz koje je po svemu stršao: prvenstveno po naravi pjesama s albuma, po temama o kojima je pjevao, pa i po osebujnom načinu njihove interpretacije.